Se anunță un sfârșit de săptămână plin de evenimente la Timișoara. Acestea implică și anumite restricții de circulație pe unele artere din oraș.
La solicitarea Direcției de Asistență Socială, Comisia de Circulație din cadrul Primăriei Municipiului Timișoara a aprobat închiderea traficului rutier, începând cu data de 11.05.2024, în intervalul orar 09 :00 – 19 :00, după cum urmează :
– pe strada Satu Mare, pe tronsonul cuprins între strada Torac și strada Târgu Mureș
– pe strada Aviatorilor, pe tronsonul cuprins între strada Torac și imobilul cu numărul 7
Închiderea circulației rutiere se va realiza în vederea desfășurării evenimentului “Ziua Porților deschise la Complexul de Servicii Sociale Kuncz “.
De asemenea, strada Constantin Brăiloiu va fi închisă circulației rutiere, în data de 11.05.2024, pe tronsonul cuprins între strada Dr. Ioan Mureșan și strada Martir Ioan Stanciu, în intervalul orar 07:00 – 19:00, precum și în perioada 14.05.2024- 15.05.2024, în intervalul orar 09:00 – 18:00.
Parcarea publică din Piața Iancu Huniade va fi rezervată, în data de 11.05.2024, în vederea organizării evenimentului „Timotion 2024”, iar traficul rutier va fi restricționat, în data de 12.05.2024, pe următoarele trasee:
– Cursa ”Ro Bike Valley”, Cursa ”Micii Campioni Timotion” și Cursa ”Distracție pe Roți”, între orele 08.25 – 14.00, pe traseul: START Piața Iancu Huniade – strada 20 Decembrie – strada George Enescu – strada Patriarh Miron Cristea – bulevardul I.C. Brătianu – Piața Iancu Huniade (Finish);
– Crosul de 2 km, între orele 8.25 – 14.00, pe traseul: START Piața Iancu Huniade – strada 20 Decembrie -Splaiul Spiru Haret – strada George Enescu – strada Patriarh Miron Cristea – bulevardul I.C. Brătianu – Piața Iancu Huniade (FINISH)
– Crosul de 5,5 km, între orele 09.00 – 12.00, pe traseul: START Piața Iancu Huniade – strada 20 Decembrie – bulevardul Vasile Pârvan – strada Traian lalescu – Stadionul Știința – bulevardul Vasile Pârvan – bulevardul Corneliu Coposu – Parcul Regina Maria – malul drept Canal Bega – Parcul Justiției – strada 20 Decembrie – Piața Iancu Huniade (FINISH);
– Semimaraton 21 km (2 tururi) și Crosul de 10.5 km (un tur), între orele 09.00 – 12.00, pe traseul: START Piața Iancu Huniade – strada 20 Decembrie – bulevardul Vasile Pârvan – strada Traian Lalescu – Stadionul Știința – bulevardul Vasile Pârvan – bulevardul Corneliu Coposu – strada Pestalozzi – Parcul Regina Maria – strada I.L. Caragiale – Piața Romanilor – bulevardul 3 August – Parcul Regina Maria – pod Dragalina – mal drept Canal Bega – Parcul Justiției – strada 20 Decembrie – bulevardul I.C. Brătianu – Piața Iancu Huniade(FINISH).